
Pentru edificarea noii ordini mondiale globaliste, trebuie dat afară 


Dumnezeu din creaţie. Pe diavol îl arde cumplit prezenţa lui Dumnezeu şi 
a oamenilor Lui. Biserica Ortodoxă e singurul spin în faţa noului antihrist, 
căci propovăduieşte familia, credinţa, viaţa, naşterea de prunci, fecioria, 


abstinenţa, virtutea, trezvia, moralitatea, umanitatea, viaţa veşnică. 


Globalismul vrea exact opusul: concubinajul, necredinţa, sincretismul, 
avortul, moartea, păcatul legiferat, desfrânarea, patima, somnolenţa 


tâmpă, transumanismul, imoralitatea, iadul. 


E un război pe viaţă şi pe moarte pentru sufletele oamenilor, anesteziate 
cu plăcere, comoditate, abundență, pentru a fi ucise veşnic de demonul 


mâncător de oameni. 


Pentru clădirea acestei anomalii antihristice, profeţii noii ordini au nevoie 
de o neo-ortodoxie: sincretică, universalistă, ecumenistă, diversă, 


tolerantă, globalistă. 


Trebuie eradicate dogmele, conştiinţa păcatului, a demonului, vina, 


pedeapsa, responsabilitatea pentru moarte, noţiunea de crimă. 


Statele infernale au nevoie de popi docili, benevolenţi, ritualişti, inclusivi, 
toleranţi cu mizeria, filosofarzi ai nimicului, gongorici aliturgici, 
judecători aspri ai Jertfei, vrăjmaşi ai ascezei, cu dispreţ faţă de canoane, 


zâmbitori, obsedaţi de faţadă, atârnaţi politic prin donaţii. 


Spovedania e o suliță înfiptă în inima păcatului. Trebuie terfelită, 
înlocuită cu surogate, compromisă prin popi pofticioşi, edulcorată, 


extirpată de lacrimi şi de durerea uciderii aproapelui. 


Impărtăşania e uciderea morţii veşnice prin Sângele lui Dumnezeu. Ea 
trebuie amânată, dată în linguriţe de plastic care se aruncă, golită de sens, 
compromisă de frică cretină de virusuri, decăzută la statutul de simbol, ca 


la “fraţii” protestanți. 


Botezul e intrarea în Împărăţia lui Dumnezeu. El trebuie descărnat de 
scufundare, împopoţonat cu ursuleti, vociferat şi acoperit de mieunat de 


minijoupe, ori respins de-a binelea de idolatrii raționalismului găunos. 


Cununia ca unire în Dumnezeu între bărbat şi femeie prin iubire 
născătoare de prunci trebuie parazitată de uniuni sodomice, de 
perversiune fiinţială, de surogate pătimaşe, de obsesia transformării 


fiinţei umane în organ sexual. 


Preoţia ca legătură de Sânge cu Dumnezeu în Taine trebuie terfelită, 
atacată mereu, ridiculizată, lipită de obsesia banilor, omorâtă prin 


defăimare şi lipsă de vocaţie. 


Monahismul ca jurământ al Evangheliei trebuie eradicat, umplut cu 
venetici fără vocaţie, decapitat de elite duhovniceşti, golit de duhovnici 


mari, nu mai zic... 


Să rămânem până la moarte în vechea Ortodoxie. 


sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


